لالا مصطفٰی پاشا مسجد

لالا مصطفیٰ پاشا مسجد قبرص دے شہر فاماگوستا وچ واقع ہک مسجد ہے جیہڑی ہک گرجے دی جاء تے قائم کیتی ڳئی۔ اے عمارت سینٹ نکولس گرجا دے طور تے 1298ء توں 1400ء دے درمیان تعمیر تھئی۔ 1571ء وچ فاماگوستا دی عثمانیاں دے ہتھوں فتح دے بعد اینکوں مسجد وچ تبدیل کر ݙتا ڳیا۔

غالباً اے دنیا دی واحد مسجد ہوسی جیہڑی گوتھک طرز تعمیر دا شاہکار ہے۔

ایں مسجد دے ݙو برج زلزلیاں اتے 1571ء دے عثمانی محاصرے دی بمباری دا نشانہ بݨے اتے اڄ تک ولا تعمیر نہ کیتے ڳئے تاہم انہاں دی جاء تے خالص عثمانی طرز دا ہک مینار قائم کیتا ڳیا۔ عثمانیاں دی جانب توں قبرص دی فتح دے بعد ایں گرجے کوں سینٹ صوفیا مسجد دا ناں ݙے ݙتا ڳیا۔

اسلام وچ جانداراں دیاں تصویراں دی ممانعت دی وجہ توں گرجے وچ نصب سارے تصاویر لہہ ڳئے اتے اینکوں بتاں توں وی پاک کر ݙتا ڳیا۔

1954ء وچ ایں مسجد دا ناں بدل تے عثمانی کمانڈر لالا مصطفی پاشا تے رکھ ݙتا ڳیا۔

 حوالہ 

ونکی:مقام نقشہ ویکی ڈیٹا کنوں ماخوذ
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:متناسقات ویکی ڈیٹا کنوں ماخوذ
ونکی:ویکی ڈیٹا دے مواد کوں ورتاوݨ آلے صفحے